En a Comunidat d'Albarrazín se feba servir a o menos dende 1395, por una sentencia d'Arnal de Erill, o mecanismo d'insaculación ta acceder a os cargos de gubierno. En iste metodo d'orichen medieval ta trigar a os gubernants por meyo d'a suerte ye un nino de 8 anyos qui ha de quitar d'una bolsa chicotz trozos de papel u pergamino con os nombres d'os candidatos a un puesto de gubierno. Ta cada oficio u puesto de gubierno bi heba una bolsa diferent y os candidatos podeban trobar-se en quantas d'istas bolsas. Aquers oficios reyals u mayors teneban un menos numero d'individuos candidatos.